|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ**  **ΓΕΝΙΚΗ ΔΙΕΥΘΥΝΣΗ ΔΙΟΙΚΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΔΙΕΥΘΥΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΤΜΗΜΑ ΠΕΙΘΑΡΧΙΚΗΣ ΕΥΘΥΝΗΣ ΚΑΙ ΔΕΟΝΤΟΛΟΓΙΑΣ**  Ταχ. Δ/νση : Βασ. Σοφίας 15  Τ.Κ. 106 74 Αθήνα  Τηλέφωνο : 213 1313337, 3336, 3340, 338 Fax : 213 1313389  Email : mhalazo@ydmed.gov.gr | **ΕΠΕΙΓΟΝ ΑΝΑΡΤΗΤΕΑ**  **Αθήνα, 8 Αυγούστου 2017**  **Αριθμ. Πρωτ.:**  **ΔΙΔΑΔ/Φ.69/94/οικ.27322**  **ΠΡΟΣ :**  **Όπως πίνακας αποδεκτών**  **Με ηλεκτρονικό ταχυδρομείο** |

**ΘΕΜΑ: Χορήγηση ειδικής άδειας 22 ημερών σε γονείς τέκνων με Δ.Α.Δ.**

**Σχετ. Άρθρο 149 του ν. 4483/2017 (ΦΕΚ 107/Α/31.7.2017)**

Σας ενημερώνουμε ότι με τις διατάξεις του άρθρου 149 του ν. 4483/2017 (ΦΕΚ 107/Α/31.7.2017) αντικαταστάθηκε η παρ. 3 του άρθρου 50 του ν. 3528/2007 (Υπαλληλικός Κώδικας) και η παρ. 3 του άρθρου 57 του ν. 3584/2007 (Κώδικας Κατάστασης Δημοτικών και Κοινοτικών Υπαλλήλων). Με τις νέες διατάξεις ορίζεται ότι η ειδική άδεια των είκοσι δύο (22) ημερών ανά έτος χορηγείται και σε υπαλλήλους με τέκνα που πάσχουν από Διάχυτη Αναπτυξιακή Διαταραχή (Δ.Α.Δ.) εφόσον αυτά είναι ανήλικα ή είναι ενήλικα αλλά δεν εργάζονται. Με το νέο νομικό καθεστώς αναγνωρίζεται στους γονείς ατόμων με Δ.Α.Δ. ένα δικαίωμα που τους παρέχει τη δυνατότητα να προσφέρουν τη φροντίδα που απαιτείται στα τέκνα τους.

Η ανωτέρω άδεια των είκοσι δύο (22) εργάσιμων ημερών χορηγείται στους υπαλλήλους που έχουν τέκνα τα οποία πάσχουν από Δ.Α.Δ. κατόπιν σχετικής γνωμάτευσης δημόσιου Ιατροπαιδαγωγικού Κέντρου ή παιδοψυχιατρικού τμήματος δημοσίου νοσοκομείου. Η άδεια αυτή χορηγείται ανεξαρτήτως του εάν τα τέκνα χρήζουν ή όχι περιοδικής νοσηλείας, συνεπώς δεν χρειάζεται γνωμάτευση υγειονομικής επιτροπής. Για τη χορήγηση της άδειας σε υπαλλήλους που έχουν ενήλικα τέκνα τα οποία πάσχουν από Δ.Α.Δ. απαιτείται υπεύθυνη δήλωση του υπαλλήλου ότι το τέκνο δεν εργάζεται.

**Η ΥΠΟΥΡΓΟΣ**

**ΟΛΓΑ ΓΕΡΟΒΑΣΙΛΗ**

**ΠΙΝΑΚΑΣ ΑΠΟΔΕΚΤΩΝ (με ηλεκτρονικό ταχυδρομείο):**

**1**. Υπουργεία, Γενικές ή Ειδικές Γραμματείες και Ανεξάρτητες Αρχές

-Διευθύνσεις Διοικητικού/Προσωπικού

-Δ/νσεις εποπτείας Νομικών Προσώπων

(με την παράκληση να κοινοποιήσουν αυθημερόν την παρούσα στα νομικά πρόσωπα της εποπτείας τους)

**2.** Υπουργείο Εσωτερικών και Διοικητικής Ανασυγκρότησης

-Γενική Διεύθυνση Αποκέντρωσης και Τοπικής Αυτοδιοίκησης

**3**. Αποκεντρωμένες Διοικήσεις (με την παράκληση να κοινοποιήσουν αυθημερόν την παρούσα στους οτα α΄ βαθμού της χωρικής τους αρμοδιότητας)

**4.** Περιφέρειες

Δ/νσεις Διοικητικού

**5.** ΑΔΕΔΥ

-Εκτελεστική Επιτροπή

ΚΟΙΝ. (με ηλεκτρονικό **ταχυδρομείο):**

1. Όλα τα Υπουργεία

-Γραφεία Υπουργών, Υφυπουργών, Αναπληρωτών Υπουργών

-Γραφεία Γενικών, Ειδικών και Αναπληρωτών Γραμματέων

1. Περιφέρειες

-Γραφεία Περιφερειαρχών

**Εσωτερική διανομή *(*με ηλεκτρονικό ταχυδρομείο):**

1. Γραφείο Υπουργού
2. Γραφείο Γενικού Γραμματέα
3. Προϊστάμενοι Γενικών Διευθύνσεων
4. Δ/νση Διοικητικών Υπηρεσιών
5. Δ/νση Ηλεκτρονικής Διακυβέρνησης (αποστολή στην ηλεκτρονική διεύθυνση [webupload@ydmed.gov.gr](mailto:webupload@ydmed.gov.gr) για την ανάρτηση στην ιστοσελίδα του Υπουργείου ([www.ydmed.gov.gr](http://www.ydmed.gov.gr))